Coba jelasin Sifat dari Syelek dalam bahasa melayu dong

Syelek merupakan polimer biopelekat yang mempunyai ciri-ciri kimia sama dengan polimer sintetik,maka ia boleh dianggap sebagai sejenis plastik asli. Ia boleh dijadikan bahan acuan selepas diampur dengan tepung kayu dan dibentuk di bawah api dan tekanan secukupnya, maka ia juga boleh dikelaskan sebagai sejenis termoplastik.

Syelek lebih mudah tercalar berbanding kebanyakan lapisan lakuer dan varnis, malah pemakaiannya yang lebih menggunakan banyak tenaga menjadikannya banyak digantikan oleh plastik dalam kebanyakan kegunaan. Walau bagaimanapun, lapisan syelek yang tercalar boleh dibaiki semula dengan lapisan syelek yang lain (tidak seperti poliuretana) kerana lapisan yang baru ini bergabung dan mengikat bersama lapisan yang sedia ada.

Syelek larut dalam larutan alkali seperti ammonia, natrium borat, natrium karbonat dan natrium hidroksida, serta juga dalam pelbagai pelarut organik. Apabila syelek dilarutkan dalam alkohol atau etanol yang dinyahaslikan, ia menghasilkan lapisan yang baik dari segi ketahanan dan kekerasan.

Syelek tahan sinar ultraungu, dan warnanya tidak menggelap apabila ia semakin berumur (meskipun kayu yang dilaputinya boleh berbuat demikian misalnya kayu pain).